عضو نشيط
عضو في شباب الرافدين
اني وحيده لاهلي وعندي ٢ اخوان ولد واني جبيره
ب ٥ اعدادي صارت مشاعر عندي اتجاه ابن خالتي طبعا ولد خالتي بغير منطقه بس نفس محافظه وطبه طلعه علينه الا هذا الي عندي مشاعر تجاهه عنده اخو زغير وياي نفس مرحلتي الدراسيه واحنه مقربين كلش المهم اني خوافه من ناحيه التواصل ويا ولا عندي فكره انو افصح عن الي بداخلي اله
بس عندي صديقه مزوجة هيه صديقة عمري هيه شجعتني وخلتني اتواصل ويا طبعا عن طريقها اخذت هيه رقمه مني الي اني اخذته من جهاز امه وخابرته ولسه اذكر جان بيوم وفاه لامام علي ع بليلة القدر و بقت تتواصل وياه بدون علم زوجها
المهم اخذت فتره ويا وكامت تساله علينه اخواله وكذا وليش ممزوج وهاي سوالف ف بعد مرور ايام كالتله اني اشك بنت خالتك تحبك تواصل وياها انت
كالها لا مابينه تواصل
ف اني مره دكيت عليه بحجه انو امي تريد تحاجي خالتي وجهازها مغلق وحاجيته وصارت اتصالات بينه واستمرت فتره علاقه نجحت لسادس وجان بينه مخابرات ومستمرين وهم صديقتي مستمره تخابره جنت من اروح للمعهد تقويه الكاه واكف براس شارع او يجي مسير علينه
المهم عدت فتره احنه مستمرين بعدين صارحني كال اني احب بنيه واني ردت اكولج من بدايه بس خفت لا اضلمج ردت اشوف نفسي وياج وكذا كتله مدام هيج الله وياك
ف كالي نشوف نكدر لو نبقى اصدقاء ف صراحه ثنينه مكدرنه منتواصل وي بعض بقى تواصلنه بس مجرد ولد خاله ومن جهتي احبه من طرف واحد . وهو بقى على كلامه هو جان يداوم بفرقه ذهبيه . و بعد مرور فتره صارت بكلوريا وصارت امتحاناتي بمنطقتهم اجرت خط مع صديقاتي جنت بكل امتحان الكي واكف باب مدرسه
او يمر بدراجته بشارع . بعد فتره اكتشفت انو صديقة عمري وللي هيه مزوجة وعدها طفل تحب شخص الي احبه وجاي تتقرب منه يعني تسولفله اشياء خاصة او تغنيله هذا شي خله عندي شك بيها لحد ما هي اعترفتلي هي تحبه
بساعتها طاحت دمعتي كتلها ولج ولله لو ممزوجه جان كتلج بلعافيه بس انتي مزوجه تكلي اي بعد حبيته عفتها ومشيت اجت تركض وراي تكلي اشاقه وهو يريد يختبرج كالي انصبي عليها وكذا المهم بقى عندي شك تجاهها
الى ان كالي راح اخطب بنيه الي اريدها كتله لهنا وانتهينه اني وياك وهم علاقتي بصديقتي انتهت بعد اشهر خطب بنت ابن عمه الي يحبها وتزوجها بشهر ٢ بشهر ميلادي حظرت عرسه ورحت لصالون ولبست احلى بدله وباركتله
وموقف صار حطمني بيه
بيوم عرسه اني بغرفته كوه اخواته دخلني يم العروس جان يجي هوه ويكول وين مريتي اريدها وينصدم بيه هناك يم العروس ودار وجهه وطلع
وزوجته تدري بكل السالفه
وتباوعلي بطرف عينها
وطبعا صديقتي تتصل عليه واني اسولفلها على عرسه علمود احرك روحها مثل مخانتني . المهم انتهينه اني ويا وماتواصلت ويا نهائي ودخلت جامعه وطلع كم مره جاي ومراقبني وشايفني واني ممتواصله ويا ولا شايفته
مره صادف يوم احتفال تاسيس جامعه وجان اخو الاصغر يمنه هو وخالتي هو مقرب مني بس ميعرف بهذا كلام كوله ف رحنه سوه لجامعه واخذنه بنت اخو من خلص الاحتفال رجعت بخطي للبيت وطبعا بعلم اهلي رحت ويا ف هو ظاهر مسولف لاخو واخو كايله انو جنت اني احبه
اتصل عليه معصب ويسب ويغلط ويفشر وما عرفت سبب شنو
حاجيته وعجزت ميكلي سبب وحاجته امي يكلها بنتج تكولج وصادف هذة كلام يوم خميس يوم لاحد رحتله اني وصديقتي للقسم ومليت منه وعجزت مكالي ليش هيج جاوز ف كتله منا وبعد لا اعرفك ولا تعرفني
ومرت ٣ سنوات مملتقين اني وصديقي مقرب وانتهى كلشي بسببه بعدين عرفت اخو طلع يحبني ومنهار من داري بالموضوع .
وهو نفسه مسولف لاخو وعرفت منه شخصيا انو صديقتي رجلها شاك بيها وساحب تلفون منها وخلت اختها تتواصل ويا . من قبل ليزوج وبعد ماتزوج . وهذا الشي عرفته بطريق الصدقه
المهم وصلت مرحله اخيره ونسيته وتقدمولي هواي ومجنت اقبل لو بسبب شكل لو شهاده لو اخلاق . بعد فتره اجت امه لحبيبي وكالت جوارينه خوش ولد ودارس واهله كلهم واصلين ومثقفين ويدوروله على بنت حلال واني كتلها عليج وتريد تجي تشوفج كالتلها امي خلي تجي ورتبنه موعد واجت شافتني واجه ابنها شافني بجامعه واقتنعنه ببعض ونخطبنه وجانو هو واخو معارضين ويسمعون امه حجي على انو متدخل لان صارت واسطه بخطبه
ونخطبت لابن جوارينهم طبعا نفس شارع همه وتزوجت هو تزوج ب شهر ٢ ب ٢٠١٨ واني تزوجت بشهر ٢ ب ٢٠١٩ .ومرته حملت راسا وجابت بنوته واني هم حملت وجبت ولد ونفس تاريخ الميلاد صدفه بس سنه تختلف . واحمد الله واشكره عوضني بزوج حنون وطيب ويموت عليه واني اعشق تراب الي يمشي عليه
وابن خالتي كمت من اشوفه اكوله خويه وبس سلام وادير وجهي .
وصديقتي تحاول وياي واني اصدها دائما ماريد اتقرب الها ولا اريد اعرفها بعد . ووصلي كلام اخو متندم يكول لو متزوجها . وقبل فتره راسلني ابن خالتي نفسه الي حبيته يسال على صديقتي كتله ماعندي صديقه بهذا لاسم ورجاء هاي اول واخر مره تراسل ماريد اتوصل وياك . واعتذر وراح ولليوم ماشفته ولاشفت صديقتي
وحاليا عايشه احلى عيشه وي زوجي وابني الي عوضني بيهم ربي العالمين من بعد دمع وقهر وخذلان الي عشتهم
ملاحظة القصة اعجبتني حبيت مشاركة لها هنا نتمنى تعجبكم تحياتي لجميع
قارورة وفة
التعديل الأخير بواسطة المشرف: